Slanking+og+spiseforstyrrelser

=**Hvorfor får noen spiseforstyrrelser og hvordan påvirker det kroppen?**=

**Hvem blir rammet?**

Alle mennesker kan bli rammet av spiseforstyrrelser, uansett kjønn, kultur, religion og utdanning, men spiseforstyrrelser rammer oftest unge jenter i tenårene. Det gjelder spesielt anoreksia og bulimi. Overspisingslidelse rammer ofte litt eldre personer og hos denne spiseforstyrrelsen er forskjellen mellom kjønn mindre. Spiseforstyrrelser rammer ca. 4-5 % av jentene i den vestlige delen av verden. Hvorfor får disse menneskene en spiseforstyrrelse, og hva gjør at det store flertallet ikke utvikler en? Grunnen til at noen utvikler en spiseforstyrrelse avhenger både av arv og miljø. Forskning viser at genene har noe å si for om du får en spiseforstyrrelse eller ikke. Den genetiske disposisjonen er like stor for både menn og kvinner. Den ligger på hele 51 % hos begge kjønnene! Det betyr at det må være en forskjell på miljøpåvirkningen. Enten blir jentene lettere påvirket eller så har de et større slankepress gjennom media og i hverdagslivet. Dette vet vi ikke sikkert, men forskning støtter at det er et større press for å være tynn blant jentene.

media type="youtube" key="MsX4FlEXHE0?fs=1" height="319" width="392" align="right" **Press fra media** Det er gjort en undersøkelse på øya Fiji av Hardvard Medical School. TVen ble ikke innført på øya før på midten av 90-tallet. Landet hadde en usedvanlig lav tilkomst av spiseforstyrrelser før TVen kom. Men etter var antall skolejenter som slet med bulimi økt fra null til 11 %. Og det bare på tre år! Det viser at media er en stor faktor for om du får en spiseforstyrrelse eller ikke. Det er kanskje ikke så rart når modeller blir sminket av proffosjonelle og blir ofte redigert på i ettertid. Det viser at den genetiske disposisjonen ikke er nok for å utvikle en uvanlig adferd i forhold til spising. Det må være en blanding mellom høy genetisk disposisjon og stort miljøpress.

**Gir økt selvtillit** Anoreksia og bulimi nervosa er to former for spiseforstyrrelser og blir regnet som alvorlige psykiske lidelser. Kjennetegnet på sykdommene er at personene slanker seg for mye selv om de har en normal kroppsvekt, og har angst for å legge på seg. Denne slankingen kommer av et forvrengt kroppsbilde der de ser på seg selv som overvektig selv om de er det motsatte. Det kan bli utløst etter å ha blitt mobbet eller av andre traumatiske opplevelser. Personen har da et dårlig selvbilde og vil da være ekstra utsatt for sykdommen. Det starter ofte med at personen vil ta av noen kilo, kanskje for å unngå mobbingen og føle seg bedre. Når personen da har oppnådd en vektnedgang, vil det ofte føre til en følelse av mestring og mental styrke som gir økt selvtillit. Det fører ofte til en motivasjon til å fortsette. For enkelte går dette over i løpet av kort tid, mens for noen kan dette få alvorlige konsekvenser. **Mange alvorlige bivirkninger** Anoreksia er den farligste av formene for spiseforstyrrelser. Grunnen til det er at personene som har det spiser ekstremt lite i tillegg til at de ofte er i mye aktivitet. Det fører til at de går raskt ned i vekt, som igjen fører til diverse sykdommer, som for eksempel «lanugo».Ved «lanugo» kompenserer kroppen for det tapte kroppsfettet ved å øke veksten av kroppshår. Sykdommen kan også føre til at du mister hår og tenner på grunn av underernæring. I verste fall kan anoreksia føre til skader på indre organer og død. Hos de som har bulimi er det vanskeligere å se at de har en spiseforstyrrelse, fordi de ofte ikke blir så tynne eller tjukke. Det er på grunn av at de spiser mye, for så å spy det ut igjen. Slik at de får i seg ca. så mye energi som de trenger. Men likevel så er det en rekke bivirkninger hos bulimi. For eksempel hovne spyttkjertler, misfargede og råtne tenner, dehydrering og forstoppelse. I tillegg isolerer personene med spiseforstyrrelser seg.

**Idrett og spiseforstyrrelser** I det siste har det blitt lagt stor vekt på spiseforstyrrelser i idrett, spesielt i utholdenhetsidretter. I den idretten er det stort fokus på vekt og mange blir rammet av spiseforstyrrelser. Det gjelder spesielt unge jenter mellom 15-20 år. Mange ser på det å gå ned i vekt som en rask vei til gode resultater, i noen tilfeller kan det også være det, men det er på svært, svært kort sikt. Du kan få en formtopp som varer i noen uker på grunn av den raske vektnedgangen, men etter det blir utøveren som regel utbrent fysisk og psykisk. De fleste kommer aldri tilbake til det nivået de var, og mange vender aldri tilbake til idretten. Spiseforstyrrelsen kan bli en langvarig lidelse, som kan vare i flere år. Som i verste fall kan få fatale konsekvenser. Heldigvis har man fått økt fokus på spiseforstyrrelser i idretter og ellers.

**Kilder:** - __ [][|?pid=233&trg=MainLeft_5648&MainArea_5661=5648:0:15,2917:1:0:0:::0:0&MainLeft_5648=5544:46874::1:5647:60:::0:0] __ - __[]__ - __ [] __ - __[]__ - __[]__ - __[]__ - __[]__